**SÄÄNTÖMÄÄRÄINEN KEVÄTKOKOUS**

**Aika**: 27.3.2023 kello 16.00.

**Paikka**: Maatilamatkailu Kumpunen

**Paikalla**: Katri Holm, Kati Huotari, Pia Jussila, Vesa Jussila, Pirjo Kannisto, Elina Korkiavuori, Anna-Mia Huuskonen, Reijo Kulju, Anna Linnakylä, Riikka Pellinen, Johanna Tilus, Nina Varvikko

**1 Kokouksen avaaminen**

Puheenjohtaja avasi kokouksen kello 16:20.

**2 Kokouksen puheenjohtajan ja sihteerin valitseminen**

Esitys: Valitaan kokoukselle puheenjohtaja ja sihteeri.

Päätös: Kokouksen puheenjohtajaksi valittiin Reijo Kulju ja sihteeriksi Anna Linnakylä

**3 Kokouksen pöytäkirjantarkastajien ja ääntenlaskijoiden valitseminen**

Esitys: Valitaan pöytäkirjantarkastajat, jotka toimivat tarvittaessa myös ääntenlaskijoina.

Päätös: Pöytäkirjantarkastajiksi valittiin Kati Huotari ja Elina Korkiavuori.

**4 Kokouksen laillisuuden ja päätösvaltaisuuden toteaminen**

Esitys: Yhdistyksen sääntöjen mukaan kutsu yhdistyksen varsinaiseen kokoukseen on toimitettava vähintään kymmenen (10) päivää ennen kokousta. Kokouskutsu on lähetetty sähköpostitse yhdistyksen jäsenille 10.3.2023.

Päätös: Kokous todetaan lailliseksi ja päätösvaltaiseksi.

**5 Kokouksen työjärjestyksen vahvistaminen**

Esitys: Vahvistetaan esityslista kokouksen työjärjestykseksi.

Päätös: Kohtaan 8 lisätään alakohdat 8.3 jäsenistöltä tulleita ehdotuksia varten ja 8.4, jossa käsitellään virkistysmatkan kuulumiset. Esityslista hyväksyttiin kokouksen työjärjestykseksi näillä muutoksilla.

**II V a r s i n a i s e t k o k o u s a s i a t**

**6 Kertomus toiminnasta 2022**

Esitys: Nina Varvikko esittelee vuoden 2022 toimintakertomuksen.

Toimintakertomukset on toimitettu kokouskutsun liitteenä jäsenille.

Päätös: Toimintakertomus hyväksyttiin.

**7 Vuoden 2022 tilit, toiminnantarkastajien lausunto sekä vuoden 2022 tilinpäätöksen vahvistaminen ja vastuuvapauden myöntäminen**

Esitys: Kuullaan ja hyväksytään toiminnantarkastajien lausunto. Vahvistetaan vuoden 2022 tilinpäätös ja myönnetään vastuuvapaus hallitukselle.

Päätös: Tilinpäätös on tarkastettu ja hallitukselle myönnetään vastuuvapaus.

**8 Muut asiat**

8.1 Ajankohtaiset edunvalvontaan liittyvät asiat

Esitys: Pääluottamusmies Pellinen esittelee ajankohtaisia edunvalvontaan liittyviä asioita. Käydään keskustelua edunvalvontaan liittyvistä teemoista mm. paikallinen järjestelyerä

Pääluottamusmies kertoi tämän kevään sopimuskorotuksista ja kertoi paikallisen järjestelyerän neuvottelemiseen liittyvistä käytänteistä. OVTES:n puolella 1.6.2023 tulee kaikille yleiskorotus 2,02% sekä tämän lisäksi paikallisesti jaettavaksi paikallista erää 0,7% sekä 1,2%. Tämän lisäksi 30.6. maksetaan kertapalkkiona kaikille 467€ sekä OVTES:n osion G:n piiriin kuuluvalle henkilöstölle lisäksi 150€ kertapalkkio.

Käytiin keskustelua paikallisen järjestelyerän suuntaamisesta ja millaisia tavoitteita paikallisyhdistyksen hallituksen tulisi neuvotteluille asettaa. Esiin nousi erityisopettajien tva-tasojen summien tarkastelu, erän suuntaaminen kaikkien opettajien tehtäväkohtaisiin palkkoihin sekä vuoden 2010 tuloksellisuuserän seurauksena tulleista tehtäväkohtaisten palkkojen erojen harmonisoinnista.

Pääluottamusmies kertoi vuoden 2010 tuloksellisuuserään liittyvän palkkaharmonisoinnin vaiheista. Pääluottamusmies on toimittanut tuolloin tehdyn neuvottelupöytäkirjan OAJ:lle, jossa sitä on tarkasteltu neuvottelukunnassa. OAJ:n suunnasta ilmoitettiin, että he keskustelevat tuloksellisuuserän tulkinnoista yhdessä KT:n kanssa. Odotamme tietoa näiden keskustason neuvotteluiden lopputuloksesta.

8.2 Ajankohtaiset yhdistystoimintaan liittyvät asiat

Esitys: Puheenjohtaja Varvikko esittelee ajankohtaisia yhdistystoimintaan liittyviä asioita. Käydään keskustelua yhdistystoimintaan liittyvistä teemoista mm. tavoista palauttaa osa jäsenmaksuista takaisin jäsenille.

Jäsenet ovat maksaneet 0,03 prosenttia liikaa jäsenmaksua vuoden 2022 ajan, johtuen tiedonkulun ongelmasta OAJ:n suuntaan. Kokonaisuudessaan ylimääräistä maksua on mennyt vuoden aikana keskimäärin noin 15 euroa per jäsen. Hallitus ehdottaa että 10 euroa jäsentä kohti siirretään jokaisen yksikön työhyvinvointitoimintaan.

Päätös: Ehdotus rahojen palautuksesta hyväksyttiin

8.3 Jäsenistöltä tulleet aloitteet

Jäsenistöltä on tullut ehdotus, että koulun kuntosalille ostettaisiin OAJ:n jäsenille kuntosalikortit. Tämä voisi olla myös yhteiskäytössä oleva ns. firman kortti, jokaiselle yksikölle.

Pikkujouluihin on toivottu myös OAJ:n järjestämää kuljetusta Jyväskylän suuntaan. Palataan näihin ideoihin seuraavissa kokouksissa.

8.4 Tampereen teatteriretken kuulumiset

Retki toteutuu 12 osallistujan voimin 15.4.23. Bussikyyti Tampereelle kustantaa noin 700 euroa. Retkivastaava Pia Jussila hoitaa ravintolan varauksen yhteisruokailua varten.

**9 Kokouksen päättäminen**

Puheenjohtaja päätti kokouksen kello 17:17.

Petäjävedellä \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja, Reijo Kulju Sihteeri, Anna Linnakylä

Pöytäkirjan ovat tarkastaneet,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kati Huotari Elina Korkiavuori